Vask gulvet med en ledningsfri støvsuger

Electrolux lancerer nu Ultimate 800 Wet&Dry Cordless – en ledningsfri støvsuger, der både kan støvsuge og vaske gulvet. Dermed behøver man ikke længere flere forskellige apparater for at få rene gulve, for banditten kombinerer egenskaberne fra en traditionel støvsuger med gulvmoppens effektivitet i ét enkelt apparat.

Støvsugeren er designet med en integreret gulvmoppefunktion, som kan fjerne snavs, støv og pletter. Det fikse mundstykke kan ifølge Electrolux fjerne op til 100 procent af støvet fra sprækker, og apparatet er desuden udstyret med intelligente sensorer, der automatisk justerer både sugestyrken og vandmængden afhængigt af, hvor snavset overfladen er.

“Med lanceringen af Ultimate 800 Wet&Dry Cordless støvsugeren tager vi et skridt videre i vores nytænkning af, hvordan forbrugerne gør rent,” fortæller René Meng, produktspecialist hos Electrolux. Han peger på, at produktet skal gøre det enklere og mere effektivt at opnå et rent hjem, uden behov for mange forskellige redskaber.

Selv om poden sviner på gulvet, påvirker det tydeligvis kke humøret …

Støvsugeren i sin ladestation.

Støvsugeren kan på en opladning rengøre op til 150 kvadratmeter eller støvsuge i op til 35 minutter uafbrudt. Bruger man kun håndstøvsugeren, er batteritiden op til 80 minutter.

En selvrensende funktion sørger for, at mundstykket automatisk bliver renset og tørret ved 70°C. Der er desuden separate beholdere til tørt og vådt snavs, så rengøringen bliver hygiejnisk og brugervenlig, loves det.

Ultimate 800 Wet&Dry Cordless fås nu hos udvalgte forhandlere og på Electrolux’ hjemmeside til en vejledende pris på 4.495 kroner.

Vask gulvet med en ledningsfri støvsuger